
RAPORT DE SPECIALITATE


Subsemnata Soroiu Oana Mariana, inspector control comercial și transport local, văzând Proiectul de hotărâre privind aprobarea Statutului Asociaţiei de Dezvoltare Intercomunitară „Mobilitate Prahova”, pentru serviciul de transport public local, am constatat următoarele:
Prin Hotărârea Consiliului Judeţean Prahova nr. 4/31.01.2022 s-a aprobat asocierea Judeţului Prahova cu localităţile Ploieşti, Băicoi, Boldeşti-Scăeni,  Plopeni, Ariceştii Rahtivani, Blejoi, Bucov, Berceni, Bărcăneşti, Brazi, Păuleşti, Râfov, Târgşorul Vechi, Valea Călugărească şi constituirea Asociaţiei de Dezvoltare Intercomunitară ,,Mobilitate Prahova” pentru serviciul de transport public local. 
Prin Hotărârea Consiliului Local Boldeşti-Scăeni nr.36/28.02.2022 s-a aprobat asocierea oraşului Boldeşti-Scăeni cu unele unităţi administrativ-teritoriale în vederea constituirii ADI ,,Mobilitate Prahova”.
Prin HCL nr. 115/26.07.2022 s-a aprobat, în urma demersurilor făcute de consiliul judeţean, modificarea articolului 2 din HCL nr. 36/28.02.2022 referitor la Statutul asociaţiei, aprobat în forma dată de consiliul municipal Ploieşti;
În urma demersurilor făcute pentru înregistrarea asociaţiei în registrul specific, aflat la Judecătoria Ploieşti, această instanţă solicită respectarea dispoziţiilor din  O.G nr.26/2000 privind asociații și fundații, cu modificările și completările ulterioare, iar Statutul să cuprindă componenţa nominală a consiliului director, a comisiei de cenzori, precum şi prevederi referitoare la remuneraţia membrilor comisiei de cenzori.
[bookmark: _GoBack]Consiliul Judeţean Prahova solicită prin adresa nr. 24912/28.10.2022, în urma adoptării HCJ nr. 297/24.10.2022, completarea în mod corespunzător a HCL nr. 115/2022, respectiv completarea  Statutului.
Faţă de cele de mai sus, consider că iniţierea proiectului de hotărâre se încadrează în demersurile făcute pentru finalizarea procedurilor pentru înscrierea în registrul asociaţiilor şi dobândirea personalităţii juridice şi pentru atingerea scopului şi obiectivelor declarate ale Asociaţiei. 


Ȋntocmit,
Soroiu Oana Mariana
